Source: http://docplayer.fi/3487580-Esa-pekka-hyovalti-sahkoasennusten-tarkastukset.html
Timestamp: 2018-01-21 01:05:20+00:00
Document Index: 12359083

Matched Legal Cases: ['kko ', 'kko ', 'kko ', 'kko ', 'kko ', 'kko ']

Esa-Pekka Hyövälti SÄHKÖASENNUSTEN TARKASTUKSET - PDF
Download "Esa-Pekka Hyövälti SÄHKÖASENNUSTEN TARKASTUKSET"
1 Esa-Pekka Hyövälti SÄHKÖASENNUSTEN TARKASTUKSET Tekniikka ja liikenne 2014
2 VAASAN AMMATTIKORKEAKOULU Sähkötekniikan koulutusohjelma TIIVISTELMÄ Tekijä Opinnäytetyön nimi Vuosi Kieli Sivumäärä Ohjaaja Esa-Pekka Hyövälti SÄHKÖASENNUSTEN TARKASTUKSET 2014 suomi liitettä Tapani Esala Opinnäytetyön aiheena oli sähköasennusten tarkastukset. Työn tarkoituksena oli syventyä sähköasennustarkastusten suorittamiseen teoriassa ja käytännössä. Työssä käsiteltiin sähköasennustarkastusten kolmea eri osa-aluetta, joita olivat käyttöönottotarkastus-, määräaikaistarkastus- ja varmennustarkastus. Työ toteutettin olemalla käytännön opissa valtuutetun tarkastajan mukana erilaisilla tarkastuskohteilla. Tarkastuskohteista saaduilla havainnoilla ja valokuvilla pääsi käsitykseen mihin tarkastuksissa kannattaa kiinnittää huomiota mitkä ovat yleisiä puutteita ja vikoja. Työssä en halunnut esitellä erikseen mitään tarkastuskohdetta julkisesti, koska nämä olivat asiakkaan tuotantotiloja. Havainnot ja valokuvat on kerätty monista eri kohteista. Avainsanat sähköasennus, tarkastus, käyttöönotto, varmennus, määräaikais
3 VAASAN AMMATTIKORKEAKOULU UNIVERSITY OF APPLIED SCIENCES Sähkötekniikan koulutusohjelma ABSTRACT Author Title Year Language Pages Name of Supervisor Esa-Pekka Hyövälti Inspection of Electrical installations 2014 Finnish Appendices Tapani Esala The subject of this thesis was the inspection of electrical installation. The purpose was to look into the inspection of the electrical installation in theory and practice. The thesis deals with the electrical installation inspections in three different areas, which were the introduction of the inspection, periodic inspection and verification inspection. The thesis was carried out by accompanying an authorized inspector at various inspection sites. Through observations and photos taken at the sites a clear idea was received into what attention should be paid in the inspection and what are the common shortcomings and defecs. No individual inspection items are presented in the thesis becauce they were in various customers' production facilities. The finding and the photographs have been collected from a variety of destinations. Keywords pediodic electrical installation, inspection, intoduction, verification,
4 SISÄLLYS TIIVISTELMÄ ABSTRACT 1. JOHDANTO KÄYTTÖÖNOTTOTARKASTUKSET Aistinvarainen tarkastus Mittaukset Suojajohtimien jatkuvuus Asennuksen eristysresistanssi Suojaus SELV- tai PELV- järjestelmällä tai sähköisellä erotuksella Lattia- ja seinäpintojen resistanssi Maadoituselektrodin resistanssin mittaaminen Sähkölämmityskaapelien ja kelmujen mittaukset Syötön automaattisen poiskytkennän toiminta Vikavirtasuojan toiminnan testaus Muut toimintatestaukset Kiertosuunnan testaus Napaisuus Toimintakokeet Tarkastuspöytäkirja MÄÄRÄAIKAISTARKASTUKSET Sähkölaitteistot joihin vaaditaan määräaikaistarkastus Tarkastusvälit eri sähkölaitteistoilla Tarkastuksen suorittaja Tarkastusmenetelmät Perehtyminen kohteeseen ja sen käyttöön kohteen...17 tuntevan henkilön kanssa
5 3.4.2 Silmämääräinen tarkastus Mittaukset ja testaukset Tarkastuksen dokumentointi Määräaikaistarkastuspöytäkirja Merkinnät suoritetuista tarkastuksista Ilmoitukset Havaintoja esimerkkikohteissa Teollisuus- ja liikekiinteistöt Maatilat Yleiset puutteet kaikilla tarkastuskohteilla VARMENNUSTARKASTUKSET Sähkölaitteistot joihin vaaditaan varmennustarkastus Varmennustarkastuksen ajankohta eri sähkölaitteistoilla Tarkastuksen suorittaja Tarkastusmenetelmät Testaus ja mittaus Silmämääräinen tarkastus Tarkastuksen dokumentointi ja ilmoitukset Tarkastuksesta aiheutuvat toimenpiteet Tarkastuksen keskeyttäminen Kehotus verkosta erottamiseksi Havaintoja esimerkkikohteissa HUOLTO- JA KUNNOSSAPITO-OHJELMA YHTEENVETO LÄHTEET...31 LIITTEET... 33
6 6 1 JOHDANTO Sähköasennuksille ja -laitteistoille on tehtävä monenlaisia tarkastuksia ennen niiden käytöönottoa. Myös käyttöönoton jälkeen on tehtävä tarkastuksia osalle sähkölaitteistoista. Tässä opinnäytetyössä on tarkoitus perehtyä kaikkiin sähköasennustarkastusten osa-aluesiin, joita on käyttöönotto-, varmennus- ja määräaikaistarkastus. Tarkastuksia tehdään mittaamalla ja silmämääräisesti tutkimalla. Työssä käsitellään enimmäkseen pienjännitteisten sähkölaitteistojen tarkastuksia. Havaintopohjaa varmennus- ja määräaikaistarkastuksiin on saatu käytännön työkohteista, joissa on käyty tekemässä tarkastuksia valtuutetun tarkastajan avustajana. Esimerkkikohteiden joukossa oli myös useita maatiloja, joista on saatu valokuvattua tyypillisiä vikakohteita. Käyttöönottotarkastuksia olen päässyt tekemään sähköasentajana toimiessani. Opinnäytetyö on tehty lähtökohtaisesti ilman varsinaista tilaajaa, mutta työn teossa on auttanut ja ollut yhteistyössä TUKESsin valtuuttama tarkastaja Erkki Kalijärvi Insinööritoimisto Tomik Oy.
7 7 2 KÄYTTÖÖNOTTOTARKASTUKSET Ennen sähkölaitteistojen käyttöönottoa tulee sille tehdä käyttöönottotarkastus. Tarkastuksiin kuuluu aistinvarainen tarkastus, mittaukset ja toimintakokeet. Tarkastuksilla pyritään varmistamaan, että sähkölaitteisto on määräysten mukainen ja loppukäyttäjälle turvallinen käyttää. Käyttöönottotarkastus on tehtävä kaikille sähköasennuksille. Pienissä asennuksissa esimerkiksi yhden komponentin vaihdossa, tai vastaavassa voidaan harkinnan mukaan tehdä vain kevyempi tarkastus. Tarkastuksen saa suorittaa vain ammattitaitoiset henkilöt, joilla on kokemusta vastaavien asennusten tarkastamisesta. /9/ 2.1 Aistinvarainen tarkastus Sähköasennukset jäävät usein piiloon rakenteiden taakse, joten aistinvaraisien tarkastuksien teko pitää aloittaa jo aennusvaiheessa ja korjata heti kun ne tulee ilmi. Käyttöönottotarkastusmittauksia aloittaessa kaiken pitäisi olla jo kunnossa. SFS määrittelee vähintään seuraavat kohdat aistinvaraiseen tarkastukseen: sähköiskulta suojaukseen käytetyt menetelmät palosuojauksien käyttö ja muut palon leviämisen estämiseksi ja lämpövaikutuksilta suojaamiseksi tehdyt toimenpiteet johtimien valinta kuormitettavuuden, sallitun jännitteenaleneman- ja häiriösuojauksen kannalta suoja- ja valvontalaitteiden valinta ja asettelu erotus- ja kytkentälaitteiden valinta ja oikea sijoitus sähkölaitteiden ja suojausmenetelmien valinta ulkoisten tekijöiden vaiku-
8 8 tuksen mukaan nolla- ja suojajohtimien tunnukset yksivaiheisten kytkinlaitteiden kytkentä äärijohtimiin piirustusten, varoituskilpien tai vastaavien tietojen olemassaolo suojajohtimien mukaan lueteltuna suojaavien potentiaalintasausjohtimien ja lisäpotentiaalintasausjohtimien olemassa olo ja sopivuus sähkölaitteiston käytön tunnistamisen ja huollon vaatima tila. Tarkastukseen pitää sisältyä kaikki erikoistilojen ja -asennusten erityisvaatimukset. /10/ 2.2 Mittaukset Käyttööottotarkastusten mittauksissa tulee käyttää hyväksyttyjä mittalaitteita. Kaikki mittaukset on määritelty selkeästi tehtäväksi standardin EN mukaisella mittalaitteella. /8/ Jännitteettöminä tehtyihin mittauksiin kuuluu seuraavat mittaukset ja kyseiset mittaukset on tehtävä täysin kattavasti: - suojajohtimien jatkuvuusmittaus - asennusten eristysresistanssimittaukset - SELV- tai PELV-piirien taikka suojaerotettujen piirien erotusmittaukset - lattia- ja seinäpintojen resistanssimittaukset - maadoituselektrodin resistanssin mittaukset - sähkölämmityskaapelien ja -kelmujen mittaukset. Jännitteisenä tehdyt mittaukset: - syötön automaattisen poiskytkennän toiminta - vikavirtasuojan toiminnan testaus. /1/
9 Suojajohtimien jatkuvuus Suojajohtimien sekä pää- ja lisäpotentiaalintasausjohtimien jatkuvuus on testattava. /10/ TN-S- järjestelmässä tulee irroittaa yhdyslenkki nolla- ja suojamaadoituspiirin väliltä. Näin voidaan varmistaa ettei nolla- ja suojamaadoitusjohdin ole menneet ristiin missään vaiheessa. Mittauksissa on käytettävä vähintään 200 ma mittausvirtaa. Yleisesti mittaustulos on alle 2 ohm ja tarkastuspöytäkirjaan on merkittävä vähintään suurin saatu arvo ja mittauspaikka. Standardi ei määrittele mitään numeerista ylärajaa mittaukseen, vaan siinä on käytettävä omaa harkintaa Asennuksen eristysresistanssi Eristysresistanssi on mitattava (Taulukko 1.) kaikkien jännitteisten johtimien ja maadoitusjärjestelmään kytketyn suojajohtimen väliltä. TN-S- järjestelmässä myös nolla katsotaan jännitteiseksi. /10/ Taulukko 1. Mittaus arvot. Virtapiirin nimellisjännite Koejännite VDC Eristysresistanssi Mohm SELV JA PELV 250 0,5 enitään 500V 500 1,0 Yli 500V ,0
10 Suojaus SELV- tai PELV- järjestelmällä tai sähköisellä erotuksella SELV- järjestelmä SELV- järjestelmässä suojauksena käytetään pienoisjännnitettä (U 50 VAC tai 120 VDC). Käyttöönottomittauksessa tulee varmistaa ensiö- ja toisiopuolen erillään pysyminen sekä toisiopuolen erillään olo suojamaadoituksesta. /1/ PELV- järjestelmä PELV- järjestelmässä suojauksena käytetään pienoisjännnitettä (U 50 VAC tai 120 VDC), kuten SELV- järjestelmässäkin. PELV- järjestelmässä voidaan kuitenkin toinen toisiopuolen navoista tai jännitteelle alttiit osat yhdistää suojamaadoitukseen. Tästä mitataan vain ensiö- ja toisiopuolen erillään olo. /1/ Suojaerotus Suojaerotuksessa suojauksena käytetään virtapiirien galvaanista erotusta toisistaan. Jännite ensiö- ja toisiopuolilla on yleensä sama. Mittaamalla pitää varmistaa ensiö- ja toisiopuolen erillään olo sekä toisiopuolen erillään olo suojamaadoitetuista piireistä. /1/ Lattia- ja seinäpintojen resistanssi Lattia- ja seinäpintojen resistanssimittaus on melko harvinaista, mutta esimerkiksi sähkölaboratorio ja korjaamotiloissa mittaus on aiheellista sähköturvallisuuden kannalta. Mittaus on tehtävä vähintään kolmesta kohtaa, joista yksi noin metrin päästä kyseisen tilan kosketeltavasta johtavasta osasta. Tällöin eristysresistanssiksi riittää 50 kohm käytettäessä 500 V mittausjännitettä. Mittauksissa tulee käyttää
11 11 standardin mukaisia mittauseletrodeja. /1/ Maadoituselektrodin resistanssin mittaaminen Jos maadoituselektrodille on määritelty arvo, resistanssi on mitattava sopivalla menetelmällä. Koska pienjännitelaitteistoissa maadoituselektrodin resistanssin mittaamista ei yleensä vaadita, ei sen mittauksiin tässä yhteydessä puututa Sähkölämmityskaapelien ja kelmujen mittaukset Lämmityskaapeleille ja -kelmuille on tehtävä eristysvastus ja silmukkaresistanssimittaus. Kyseiset mittaukset on suositeltavaa tehdä ennen- ja jälkeen peittämistä. Kaapelien mukana toimitetaan yleensä valmiit mittauspöytäkirjat joihin mittaustulokset voi merkitä. Täytetyt pöytäkirjat voi laittaa liitteeksi käyttöönottotarkastuspöytäkirjaan Syötön automaattisen poiskytkennän toiminta TN- järjestelmä Syötön automaattisen poiskytkennän toiminta voidaan varmistaa joko mittaamalla tai laskemalla vikapiirin impedanssi ja laskea siitä vikapaikan oikosulkuvirta. Vertaamalla oikosulkuvirtaa taulukkoarvoihin nähdään toteutuuko syötön automaattinen poiskytkentä määräysten mukaisesti. Jos käytetään laskelmia vikapaikan impedanssista niin täytyy myös varmistaa että suojamaan jatkuvuudet on mitattu ja laskelmissa käytetyt kaapelipituudet ja poikkipinnat pitävät paikkaansa. Laskelmien paikkaansapitävyys olisi hyvä varmistaa myös mittaamalla jostain pisteestä.
12 12 Mittaaminen Mittaukset suoritetaan hyväksytyllä mittalaitteella. Mittauksia ei tarvitse tehdä kattavasti, vaan rittää kun mittaukset suoritetaan verkon epäedullisimmista pisteistä. Epäedullisimpia pisteitä ovat yleensä kaukana keskuksista ja pienillä johdinpoikkipinnoilla toteutetut pisteet. Mittaamalla saadut arvot on oltava 1.25 kertaiset sulakkeen tai johdonsuojakaisijan toiminta arvoon verrattuna. Nämä arvot löytyvät yleensä taulukoista suoraan. Tulppa- ja kahvasulakkeen kohdalla on taulukossa esitetty kaksi eri toiminta-aikaa 0,4 s ja 5 s. Viiden sekunnin laukaisuaikaa käytetään vain nousujohdoilla ja yli 32 A ryhmäjohdoilla. Muissa tapauksissa käytetään 0,4 s laukausuaikaa. /10/ Jos poiskytkentälaitteena käytetään vikavirtasuojaa, vikapiirin impedanssia ei standardin mukaan normaalisti tarvitse mitata. Tällöin pitää varmistaa, että vaiheen ja nollan välinen oikosulkuvirta on riittävä. Yleisesti hyväksyttävänä arvona pidetään enintään 63 A suojalaitteilla riittävänä oikosulkuvirtana 3,5- kertaista suojalaitteen nimellisvirtaa. /1/ TT- järjestelmä Kyseinen järjestelmä on Suomessa hyvin harvinainen, joten sitä ei käsitellä tässä työssä. IT- järjestelmä Teollisuus- ja sähkönsiirtoverkoissa on käytössä kyseistä järjestelmää, mutta normaalissa pienjänniteverkoissa tätä ei käytetä. Myöskään tässä työssä ei kyseistä verkkoa käsitellä.
13 Vikavirtasuojan toiminnan testaus Standardin mukaan jokainen vikavirtasuoja on testattava. Testaukseen kuuluu testinapin toiminnan tarkastus sekä mittaus, jossa tarkastetaan että vikavirtasuoja toimii nimellistoimintavirrallaan. Joissain tapauksissa on myös vikavirran toiminta-aika mitattava, joten tämä on suositeltavaa mitata aina ja yleisesti käytössä olevat mittalaitteet näyttää toimintaajan suoraan. Vikavirtasuojan toimintavirta tulee olla 1/2-1 kertainen nimellistoimintavirtaan nähden. Liian herkkä vikavirtasuoja aiheuttaa ongelmia jälkikäteen turhina laukaisuina. 2.3 Muut toimintatestaukset Kiertosuunnan testaus Kiertosuunta tulee tarkastaa jokaiselta kolmivaiheiselta keskukselta ja pistorasialta Napaisuus Yksinapaisten kytkinlaitteiden asentaminen nollajohtoon on kielletty. Kyseinen asian tarkastus liittyy käyttöönottotarkastukseen, mutta käytännössä tarkastus täytyy tehdä jo asennusvaiheessa. /1/ Toimintakokeet
14 14 Asennetuille laitteille, kuten kytkin-, käyttö-, ohjaus- ja lukituslaitteille on tehtävä toimintatestit sen toteamiseksi, että ne on asennettu ja säädetty oikein. 2.4 Tarkastuspöytäkirja Jokaisesta uudesta asennuksesta tai olemassa olevan asennuksen laajennuksesta on tehtävä käyttöönottotarkastuspöytäkirja (LIITE 2) asennusten valmistuttua. Poikkeuksen muodostaa Kauppa- ja teollisuusministeriön päätöksestä (KTMp 517/1996) mainitut kohteet, joista tarkastuspöytäkirjaa ei edellytetä, ellei sähkölaitteiston haltija sitä erikseen pyydä. Monet asennusliikkeet kuitenkin täyttävät tarkastuspöytäkirjan tai siitä tehdyn kevyemmän version myös pienemmistä sähköasennuksista, vaikka sitä ei vaaditakkaan. Käyttöönottotarkastuspöytäkirjasta pitäisi selvitä myös tieto huolto- ja kunnossapito-ohjelman tarpeesta sekä tieto seuraavasta lakisääteisen määräaikaistarkastuksen ajankohdasta.
15 15 3 MÄÄRÄAIKAISTARKASTUKSET Sähkölaitteiston määräaikaistarkastus on lakisääteinen velvoite. Vastuu määräaikaistarkastuksen teettämisestä on sähkölaitteiston haltijalla. Laiminlyöty tarkastus voi vaikuttaa vakuutusturvaan mahdollisissa vahinkotapauksissa. Useat vakuutusyhtiöt edellyttävätkin suojeluohjeessaan asiakasta huolehtimaan lakisääteisestä määräaikaistarkastuksista. /2/ 3.1 Sähkölaitteistot joihin vaaditaan määräaikaistarkastus Sähkölaitteistojen määräaikaistarkastus on tehtävä yli 35 A-sulakkeilla varustetuille liike-, toimisto-, teollisuus- ja maatalousrakennuksille sekä näitä vaativimmille sähkölaitteistoille. /5/ Asuinrakennuksia velvoite ei koske. Määräaikaistarkastus kuitenkin vaaditaan asuinrakennuksissa sijaitseville yli 35 A-sulakkeilla suojatuille sähkölaitteistoille, jotka eivät ole asuintiloja tai asumista palvelevia tiloja. Näitä tiloja voivat olla esimerkiksi liiketilat, toimistot, julkiset tilat. Myös asuinrakennuksissa sijaitsevat luokkiin 2 tai 3 kuuluvat sähkölaitteistot esim. lääkäriasemat vaativat tarkastukset. /4/ 3.2 Tarkastusvälit eri sähkölaitteistoilla 5 vuoden välein Luokkaan 3 kuuluvat sähkölaitteistot. a) Sähkölaitteisto TUKESin kemikaalilupaa edellyttävässä räjähdysvaarallisessa tilassa. b) Lääkintätilan sähkölaitteisto leikkaussalin sisältävässä sairaalassa tai lääkäriasemalla.
16 16 c) Sähkönjakeluverkko joka edellyttää sähköverkkolupaa. /4/ 10 vuoden välein Luokkaan 2 kuuluvat sähkölaitteistot. b) Lääkintätilan sähkölaitteisto leikkaussalia sisältämättömässä sairaalassa tai lääkäriasemalla. c) Yli 1000 V osia sisältävä sähkölaitteisto rakennuksessa tai rakennusten ulkopuolella (suurjänniteliittymä). d) Teholtaan yli 1600 KVA:n pienjänniteliittymät. /4/ 15 vuoden välein Luokaan 1 kuuluvat sähkölaitteistot. b) Muu kuin asuinrakennuksen sähkölaitteisto, jossa pääsulakkeet ovat yli 35 A (mm. julkiset rakennukset, liike- ja teollisuusrakennukset, maatalousrakennukset ja ulkoalueet). b) Asuinrakennusten pääasiassa muuta käyttöä kuin asumista palvelevan tilan sähkölaitteisto, jossa pääsulakkeet yli 35 A. d) Ilmoituksenvaraisen räjähdysvaarallisen tilan sähkölaitteisto. /4/ 3.3 Tarkastuksen suorittaja Tarkastuksen saa suorittaa TUKESin valtuuttama laitos tai tarkastaja. Kuitenkin luokan 3a sähkölaitteiston tarkastuksen saa suorittaa vain valtuutettu laitos. /5/ Valtuutetulta tarkastajalta edellytetään perehtyneisyyttä tarkastuksen kohteena oleviin laitteistoihin, sekä niitä koskevien sähköturvallisuusalan määräysten tuntemusta niin, että hän kykenee havaitsemaan mahdolliset viat ja puutteet sekä arvioimaan niiden vaikutukset turvallisuuteen. /2/ Tarkastajan tulee olla täysin riippumaton ns. kolmas osapuoli. /7/
17 Tarkastusmenetelmät Tarkastus perustuu pääsääntöisesti aistinvaraiseen tarkastukseen ja pistokokein suoritettaviin mittauksiin ja testauksiin. Mittauksissa käytetään samaa ohjeistusta kuin käyttöönottotarkastuksenkin kohdalla. Tarkastuksen suorittajalla täytyy siis olla käytössään vähintään stantardin EN mukaiset mittalaitteet. Räjähdysvaarallisilla tiloilla ja lääkintätiloilla tulee tarkastukseen sisällyttää kyseisten tilojen erityisvaatimukset Perehtyminen kohteeseen ja sen käyttöön kohteen tuntevan henkilön kanssa - keskustelu tarkastuksen tarkoituksesta ja toteuttamisesta - aikaisemmat tarkastuspöytäkirjat - sähköpiirustukset, käyttö- ja huolto-ohjeet - huolto- ja kunnossapito-ohjelmat ja niiden toteutus. /2/ Silmämääräinen tarkastus - käytössä- ja huollossa tarvittavat välineet - maadoitukset ja potentiaalintasaukset - keskukset ja keskustilat - järjestelmät joista on edellytetty huolto- ja kunnossapito-ohjelma kuten varavalaistus ja varavoimalaitteet. - palovaaraa aiheuttavat sähkölaiteet - sisä- ja ulkoasennukset yleensä - tilapäisasennukset. /2/ Mittaukset ja testaukset Maadoitusten jatkuvuus ja oikosulkuvirta pistokoeluontoisesti. Oikusulkuvirran arvo asennuksen epäedullisimmasta pisteestä sekä suurimman oikosulkuvirran arvo läheltä pääkeskusta. Vikavirtasuojakytkimien testaus. Liitosten ja kompo-
18 18 nenttien lämpötilan mittaus ja liitosten kireys. Suurilla kiinteistöillä suositellaan kaikkien sähkökeskusten lämpökuvausta jo ennen määräaikaistarkastuksen suorittamista. Lämpökuvauksella nähdään huonot liitokset ja ylikuumenevat komponentit. 3.5 Tarkastuksen dokumentointi Tarkastuksen suorittamisesta on jätettävä tarvittavat dokumentit asiakkaalle ja itse kiinteistöön Määräaikaistarkastuspöytäkirja Tarkastuksesta on jätettävä sähkölaitteiston haltijalle tarkastuspöytäkirja, josta ilmenee tarkastuskohde ja havaitut sähköturvallisuuteen liittyvät puutteet. Pöytäkirjasta tulee käydä ilmi koskeeko tarkastus koko kiinteistöä vai yksittäistä osaa. Havaitut viat täytyy ilmoittaa selkeästi asiakkaan ymmärtävällä tavalla Merkinnät suoritetuista tarkastuksista Tarkastetusta sähkölaitteistosta tulisi tehdä merkintä esimerkiksi tarkastustarralla. Siitä tulisi käydä ilmi ainakin tarkastuksen ajankohta ja suorittaja. Merkintä helpottaa tarkastuksien valvontaa sekä ohjaa haltijaa huolehtimaan tarkastuksista. /2/ Ilmoitukset Määräaikaistarkastuksesta tulee tehdä ilmoitus jakeluverkon haltijalle ja luokan 2c, 2d ja 3 laitteistosta TUKESille. Ilmoituksesta ei tarvitse ilmoittaa tarkastuksen yksityiskohtia, vaan riittää, että tarkastus on suoritettu. /6/ Ilmoituksen tekee lähtökohtaisesti tarkastuksen tekijä.
19 Havaintoja esimerkkikohteissa Opinnäytetyön teon aikana olen ollut mukana tekemässä tarkastuksia useilla kohteilla. Olen kirjannut ylös yleisimpiä vikapaikkoja Teollisuus- ja liikekiinteistöt Teollisuuskiinteistöt ovat olleet pääsääntöisesti hyvässä kunnossa. Isoimmila tehtailla on yleensä omat sähkömiehet tai ostettu huoltopalvelu, joka hoitaa korjaukset ja puutteet hyvin. Pienemmillä teollisuuskiinteistöilläkin sähköturvallisuus on yleisesti hyvässä kunnossa Maatilat Maatiloilla sähkölaitteistojen kunto vaihteli hyvin paljon tilojen välillä. Toisilla tiloilla oli siistit asennukset ja kaikki viat korjattu ja paranneltu ettei vika uusiutuisi. Toisessa ääripäässä löytyi useita vikoja ja korjattu oli lähinnä se mikä vaikuttaa suoraan laitteen käyttöön. Tarkastuksissa oli johtolankana syventää maatilayrittäjien tietämystä maatilojen sähköturvallisuuskulttuurista, sekä sähköisistä paloriskeistä. Tarkastuksen yhteydessä annettiin myös käytännönläheisiä toimintaehdotuksia eläin- ja viljatiloille paloturvallisuuden kehittämiseksi. Tarkastuksia maatiloilla tehtiin myös yhteistyössä vakuutusyhtiön kanssa (LIITE 1) Yleiset puutteet kaikilla tarkastuskohteilla - Sähkömoottorit pölyn peittämiä (Kuva 1.) - kytkentäkoteloiden kansia raollaan tai kokonaan irti (Kuva 2.) - liitäntäjohdoista puuttui vedonpoisto (Kuva 3.)
20 20 - keskuksissa puutteita merkinnöistä, merkinnät himmenneet ajan myötä, tai jääneet päivittämättä muuttuneiden asennusten yhteydessä (Kuva 2.) - keskusten ovia avoinna tai raollaan, jolloin niihin pääsi kerääntymään pölyä - kosketussuojia puuttui kokonaan tai ne olivat osittain puutteellisia (Kuva 4.) - keskuksista löytyi löysän liitoksen aiheuttamia palon alkuja - pistorasioiden sekä jakorasioiden mekaanisessa kunnossa puutteita mm. reikiä, puuttuvia kansia, tummumisia, heikko kiinnitys alustaan. (Kuva 3.) - tuotantotiloissa esiintyi valaisimia joiden kotelointiluokka ei vastannut kyseisen tilan vaatimuksia. - valaisimia oli myös asennettu paikkoihin joissa niitä ei voitu huoltaa tai korjata. - loistevalaisimien kupuja rikki - kaapeleiden mekaanisessa suojauksessa puutteita - asennusten dokumentoinnissa puutteita - puutyöteollisuudessa pölyn kertyminen sähkömoottoreihin, keskuksiin muodostaa suuren ja yleisen paloriskin - huolto- ja kunnossapito-ohjelman puute vaadittavissa kohteissa.
21 21 Kuva 1. Pölynpeittämä moottori. Kuva 2. Puuttuva suojakansi.
22 22 Kuva 3. Tiiveys ja vedonpoisto puutteellinen. Kuva 4. Puutteellinen kosketussuojaus.
23 23 4 VARMENNUSTARKASTUKSET Sähkölaitteistojen käyttöönottoa ja käyttöä koskeva KTM:n päätös (517/1996) edellyttää, että tiettyjen sähkölaitteistojen turvallisuudesta varmistutaan sähkölaitteiston rakentajan tekemän käyttöönottotarkastuksen lisäksi valtuutetun laitoksen tai valtuutetun tarkastajan tekemällä varmennustarkastuksella tai varmennusoikeuden omaavan urakoitsijan tekemällä varmennuksella. /5/ 4.1 Sähkölaitteistot joihin vaaditaan varmennustarkastus Varmennustarkastus on tehtävä kaikkiin luokan 1-3 uusiin sähkölaitteistoihin, sekä tietyin edellytyksin myös kyseisten sähkölaitteistojen muutostöiden jälkeen. Tavanomaisille rakennuksille joiden pääsulakekoko on enintään 35 A ei vaadita varmennustarkastusta, sekä 1-2 asuinhuoneiston asuinrakennukselle pääsulakkeen koosta riippumatta ei vaadita varmennustarkastusta. 4.2 Varmennustarkastuksen ajankohta eri sähkölaitteistoilla - luokkien 1 ja 2 sähkölaitteistoille korkeintaan 3 kk käyttöönotosta - luokkien 3a ja 3b ennen käyttöönottoa - luokan 3c seuraavan kalenterivuoden aikana. /4/ 4.3 Tarkastuksen suorittaja Varmennustarkastuksen suorittaa joko valtuutettu tarkastaja tai valtuutettu laitos. Varmennusoikeuden omaava urakoitsija voi suorittaa tarkastuksen itse omalla kohteellaan. Poikkeuksena luokan 3a varmennuksen saa suorittaa vain valtuutettu laitos. /4/
24 24 Jos tarkastuksen tekee valtuutettu laitos tai -tarkastaja on tarkastuksessa mukana yleensä tarkastuksen tilaaja sekä mahdollisesti myös sähkölaitteiston haltijan edustaja. 4.4 Tarkastusmenetelmät Varmennustarkastuksessa on tehtävä pistokokein ja silmämääräisesti tarkastelemalla tutkittava, että sähkölaitteisto täyttää sähköturvallisuudelle asetetun tason, sekä varmistaa että sähkölaitteistolle on tehty käyttöönottotarkastus. Tarkastetaan myös, että laitteiston sähkötekniset piirustukset, dokumentit ja tarvittavat käyttöja huolto-ohjeet löytyvät. /3/ Testaus ja mittaus Varmennustarkastuksessa mitataan ja testataan riittävän kattavasti ja niillä pyritään varmistamaan että sähkölaitteiston rakentaja on itse huolehtinut vaatimusten mukaisista mittauksista ja testauksista. Mittaus- ja testausmenetelmissä sekä käytetyissä mittalaitteissa voidaan soveltaa käyttöönottotarkastusten ohjeita ja -laitteita. Mittaukset ja testaukset tehdään niin, että niistä ei aiheudu hengen- tai omaisuuden vaaraa, eikä asennettuja laitteita vahingoiteta. /3/ Silmämääräinen tarkastus Tarkastukessa tarkastettavan sähkölaitteiston osat kierretään läpi ja katsotaan, että ne on rakennettu hyväksyttyjä menetelmiä käyttäen. Tarkastus tehdään pistokoeluontoisesti ja jokaista tilaa ei ole pakko käydä läpi. Esimerkiksi kerrostalossa ei edellytetä joka huoneiston kiertämistä erikseen, jos huoneistot on suunnilleen samanlaisia ja samoilla asennusmenetelmillä rakennettuja. Jos asennuksissa
25 25 havaitaan puutteita on niiden laajuus selvitettävä tarkastuksia lisäämällä. 4.5 Tarkastuksen dokumentointi ja ilmoitukset Tarkastus dokumentoidaan ja annetaan tarkastustodistus sähkölaitteiston rakentajalle sekä haltijalle. Tarkastuksesta laaditaan tarkastusseloste ja/tai tarkastustodistus, josta käy ilmi ainakin seuraavat asiat: - tarkastukseen osallistuneet henkilöt - tarkastettu laitteistokokonaisuus -laitteiston tunnistetiedot, haltija, osoite, jakeluverkon haltija - sähkölaitteiston rakentaja - sähkölaitteiston tarkastusmenetelmät - selvitys sähkölaitteiston osista, joihin tarkastukseen liittyvät otannat kohdistettiin - toteamus sähkölaitteiston vaatimuksenmukaisuudesta ja turvallisuudesta - tarkastuksen tekijä ja -päiväys - rekisteriviranomainen jolle rekisteri-ilmoitus toimitetaan. - tarvittaessa ilmoitus siitä, että kyseessä on vapaaehtoinen tarkastus. Tarkastuksesta tehdään rekisteri-ilmoitus viranomaisille. Laitteistoluokissa 1 ja 2b ilmoitetaan jakeluverkon haltijalle ja laitteistoluokissa 2c, 2d, 3 ilmoitus tehdään turvallisuusviranomaisille. /3/ Ilmoituksen tekee ensisijaisesti varmennustarkastuksen suorittaja. 4.6 Tarkastuksesta aiheutuvat toimenpiteet Mikäli laitteistosta löytyy puutteita joudutaan niihin puuttumaan. Pienet puutteet jotka eivät täytä vaatimuksia kirjataan tarkastuspöytäkirjaan ja pyydetään sähkö-
26 26 laitteiston rakentajaa korjaamaan ne Tarkastuksen keskeyttäminen Mikäli tarkastuksessa todetaan, että tarkastuksessa sovitun sähkölaitteiston asennukset ovat vielä huomattavasti keskeneräiset tai sähkölaitteiston rakentajalle kuuluva käyttöönottotarkastus todetaan puutteellisesti toteutetuksi suositellaan tarkastuksen keskeyttämistä ja sopimista jatkotarkastuksesta. /6/ Kehotus verkosta erottamiseksi Jos varmennustarkastuksen yhteydessä havaitaan, että sähkölaitteen tai sähkölaitteiston käyttö aiheuttaa välittömän vaaran, siitä on ilmoitettava kirjallisesti laitteen tai laitteiston haltijalle, sekä kehotettava lopettamaan laitteiston käyttö ja erottamaan se sähköverkosta. Ilmoituksesta on lähetettävä vielä jäljennös sähköturvallisuusviranomaisille. Välitön vaara on poistettava mahdollisuuksien mukaan heti. Jos vaaraa ei voida asianomaisen toimesta poistaa on henkilö- ja omaisuusvahingot estettävä muulla tavalla esim. lukituksella tai varoituskilvillä. /3/ 4.7 Havaintoja esimerkkikohteissa Opinäytetyön teon aikana olen ollut mukana varmennustarkastusten suorittamisissa valtuutetun tarkastajan apumiehenä. Kohteina on ollut uudisrakennuksia ja laajennuksia mm. asuinrakennuksia, kauppakeskuksia, teollisuustiloja ja maatiloja. Kohteet ovat olleet pääsääntöisesti hyvin tehtyjä ja huomautettavaa ollut hyvin vähän. Yleisimpiä vikoja olleet lähinnä ylimääräiset johdonpäät näkyvillä, johtuen keskeneräisestä asennuksesta esim. valaisin tai jokin muu laite puuttuu vielä.
27 27 Muita yleisiä puutteita mm: - loppupiirustusten puuttuminen - halogeenivalaisimien liian pieni etäisyys palavasta aineesta - mittauspöytäkirjan puuttuminen - keskusmerkintöjen puutteellisuus/ epäselvyys - kaapelien mekaaninen suojaus. (Kuva 5.-6.) Kuva 5. Kaapelien mekaanin suojaus puutteellinen.
28 28 Kuva 6. Jännitteinen liittymiskaapeli maan pinnalla.
29 29 5 HUOLTO- JA KUNNOSSAPITO-OHJELMA Sähkölaitteiston haltijan on huolehdittava siitä, että laitteiston kuntoa ja turvallisuutta tarkkaillaan ja että havaitut viat poistetaan riittävän nopeasti. Luokkien 2 ja 3 sähkölaitteistoille on laadittava ennalta sähköturvallisuuden ylläpitävä kunnossapito-ohjelma. Muiden sähkölaitteistojen osalta ohjelma voidaan korvata laitteiden ja laitteistojen käyttö- ja huolto-ohjeilla. /5/ Kunnossapito-ohjelma laaditaan sähkölaitteisto-/kiinteistö kohtaisesti. Sähkölaitteiston osat käydään läpi ja niille laaditaan yksilöllinen huolto- ja kunnossapitoohjelma. Ohjelman työt suorittaa pääsääntöisesti sähköalan ammattilainen ja joiltain osin myös maallikko voi näitä tehdä. Ohjelma pitää sisällään mm. seuraavat asiat: - riittävä sähköturvallisuuden edellyttämä kunnon- ja vikojen valvonta - perussuojaus ja mekaaninen suojaus - vikasuojaus ja suojalaitteiden asetteluarvot - toimenpiteet palo- ja räjähdysvaaran estämiseksi - ilmajohtojen turvaetäisyydet, vapaa johtoaukea ja kiipeämisen esto - sähköpylväiden kunto- ja lahoisuustarkistus - sähkötilojen lukitukset niihin pääsy ja varoituskilvet - maadoitukset ja potentiaalintasaukset. /4/
30 30 6 YHTEENVETO Opinnnäytetyön teossa haastavinta oli lähdemateriaalin hankinta, koska tieto oli hyvin hajallaan. Sain kuitenkin kerättyä tarvittavan materiaalin, jolla aiheeseen pääsi syventymään. Kenttätyöskentely sujui hyvin ja pääsin tutustumaan moniin erilaisiin tarkastuskohteisiin ja pääsin näkemään tyypilisiä tarkastuskohteita ja vikoja. Huomasin myös joutuneeni kuvaan vakuutusyhtiön tarkastusesitteeseen (LIITE 1). Tästä projektista on luultavammin hyötyä myös tulevaisuudessa, koska tarkastukset liittyvät hyvin oleellisena osana sähköalan töihin.
31 31 LÄHTEET /1/ Kiinteistöjen sähköasennusten käyttöönottotarkastukset. Sähkö- ja teleurakoitsijalitto STUL ry. ESPOO /2/ Sähkölaitteiston määräaikaistarkastus. Määräaikaistarkastuksen yleisohje. Sähkötarkastusyhdistys SÄTY -98. /3/ Sähkölaitteiston varmennustarkastus SFS Suomen standardisoi misliitto SFS. SESKO ry /4/ TUKES ohje s Sähkölaitteistot ja käytönjohtajat. Viitattu /S4-11-Sahkolaitteistot-ja-kaytonjohtajat/ /5/ Kauppa- ja teollisuusministeriön päätös sähkölaitteistojen käyttöönotosta ja käytöstä /517. Viitattu /fi/laki/alkup/1996/ /6/ Sähköturvallisuuslaki /410. Viitattu http: //www.finlex.fi/fi/laki/ajantasa/1996/ /7/ TUKES ohje s Viitattu /fi/palvelut/tukes-ohjeet/1sahko-ja-hissit/s3-05-valtuutetut-tarkastajat /8/ Standardien muutokset. Viitattu ajankohtaista/artikkeleita/saadokset_ja_maaraykset/fi_fi /standardien_muutokset/ /9/ Sähkötyöturvallisuus SFS 6002 Suomen standardisoimisliitto SFS
32 32 SESKO RY /10/ Tarkastukset SFS Suomen standardisoimisliitto SFS SESKO RY 2007.
33 33 LIITTEET LIITE 1 LähiTapiola maatilojen sähkötarkastusohjelma esite LIITE 2 Käyttöönottotarkastuspöytäkirja LIITE 3 Varmennus ja määräaikaistarkastuspöytäkirja
34 34 LIITE 1
36 36 LIITE 2
37 37 LIITE 2
38 38 LIITE 2
39 39 LIITE 3